
Comisia pentru Buget,

Finanţe şi Bănci
Bucureşti, 16.10.2013      

Nr. 4c-2/ 468/ 8.10.2013
PL.x 351/ 7.10.2013 

  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanței Guvernului nr.23/2013 privind plata obligațiilor financiare ale Comisiei Naționale pentru Controlul Activităților Nucleare la organismele și organizațiile internaționale , trimis spre dezbatere în fond, cu adresa nr. PL-x 351 din 7 octombrie  2013, înregistrat sub nr. 4c-2/468/8.10.2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor  ordinare.
                                                           PREŞEDINTE
        Gheorghe DRAGOMIR
Parlamentul  României

RAPORT 
asupra proiectului de Lege pentru aprobarea Ordonanței Guvernului nr.23/2013 privind plata obligațiilor financiare ale Comisiei Naționale pentru Controlul Activităților Nucleare la organismele și organizațiile internaționale
În conformitate cu prevederile art.95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu proiectul de Lege pentru aprobarea Ordonanței Guvernului nr.23/2013 privind plata obligațiilor financiare ale Comisiei Naționale pentru Controlul Activităților Nucleare la organismele și organizațiile internaționale,                trimis cu adresa nr. PL-x 351  din 7 octombrie 2013, înregistrat sub nr. 4c-2/468 din    08.10.2013.
Conform prevederilor art. 75 alin. (1) și (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Proiectul de lege a fost adoptat de Senat în ședința din 2 octombrie 2013 cu respectarea prevederilor art.76 alin.(2) din Constitutia   României.
Consiliul Legislativ prin avizul nr.882 din 14.08.2013, a avizat favorabil proiectul de ordonanță, cu observații și propuneri.
Actul normativ supus dezbaterii are ca obiect de reglementare aprobarea plăţilor contribuţiilor financiare către Grupul European la Nivel Înalt privind Securitatea Nucleară si Managementul Deşeurilor Radioactive (ENSREG) pentru organizarea Conferinţei Europene privind Securitatea Nucleară, în sumă de 1257 euro, către Agenţia pentru Energie Nucleară din cadrul Organizaţiei pentru Cooperare și Dezvoltare Economică (AEN/OCDE) pentru participarea la lucrările Comitetului pentru securitatea instalaţiilor nucleare, Comitetului pentru reglementarea activităților nuclerare și ale Comitetului pentru protecția la radiaţii și sănătate publică, în sumă de 64.500 euro și către Fondul pentru Siguranţa Nucleară al Agenţiei Internaționale pentru Energia Atomică (AIEA), în sumă de 30.000 euro, pe anul 2013. 

Echivalentul în lei al acestor sume se asigură în limita bugetului aprobat pe anul 2013 Secretariatului General al Guvernului pentru Comisia Naţională pentru Controlul Activităților Nucleare.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de Lege menţionat mai sus, în şedinţa din 15 octombrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri  29 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, au fost prezenți, în calitate de invitați, domnul  Dan Manolescu– secretar de stat la Ministerul Finanţelor Publice și doamna Monica Matei- Director la Ministerul Afacerilor Externe.
În urma examinării  proiectului de Lege și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare, proiectul de lege pentru aprobarea Ordonanței Guvernului nr.23/2013 privind plata obligațiilor financiare ale Comisiei Naționale pentru Controlul Activităților Nucleare la organismele și organizațiile internaționale,  în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE                                                       SECRETAR
Gheorghe DRAGOMIR                                       Mihai-Aurel  DONŢU
Consilier parlamentar,
 Luminița Ghiorghiu

